Okresná prokuratúra Bratislava II 
Kvetná 13, 820 05 Bratislava 25

Sp. zn. : XXXXX	Bratislava II, 22.11.2012
EEČ : 2-9-154-2012

U Z N E S E N I E

Trestná vec:	obvinený XXXXX 
Zločin:	Ublíženie na zdraví podľa § 155 odsek 2 písmeno b, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1)	menovaní spoločne dňa 09.03.2007 v čase asi o 18.30 hod. v Bratislave na Stavbárskej ulici fyzicky napadli ml. XXXXX, XXXXX, bytom XXXXX, XXXXX, tak že ml. XXXXX ho viackrát udrel päsťou do hlavy, na čo poškedný spadol na zem, následkom čoho stratil vedomie, kde ho ešte obaja kopali do celého tela, pričom mu svojím konaním spôsobili zlomeninu záhlavovej kosti, pomliaždenie mozgu v pravom čelovom laloku vpravo, krvácanie pod tvrdú mozgovú plenu, pomliaždenie nosa, podvrtnutie krčnej chrbtice, pomliaždenie a odreninu palca pravej ruky, čím mu spôsobili ťažkú ujmu na zdraví, s primeranou dobou liečenia cca 3 mesiace

2)	dňa 24.04.2008 v čase o 00.22 hod., v Bratislave viedol po Stavbárskej ulici osobné motorové vozidlo zn. Opel Astra, striebornej metalízy, XXXXX aj napriek tomu, že mu bol rozhodnutím ODI v Bratislave V., pod č.p. XXXXX uložený zákaz činnosti viesť motorové vozidlá na dobu 12 mesiacov, ktorá začala plynúť odo dňa 22.05.2007

3)  dňa 16.05.2008 v čase o 15.20 hod. v Bratislave na Stavbárskej ulici č. 40 dobrovoľne vydal pri kontrole príslušníkom Pohotovostnej motorizovanej jednotky 2 ks papierové skladačky s obsahom neznámej hnedej látky, pričom expertízou KEÚ vyšlo najavo, že hnedý prášok v predmetných skladačkách je heroín s celkovou hmotnosťou 153 mg, s priemernou koncentráciou 13,1 % hmotnostných, obsahujúcich 20 mg absolútneho heroínu, čo predstavuje množstvo predstavujúce dve jednotlivé dávky drogy, heroín je zaradený v zmysle zák. NR SR č. 139/1998 Z.z. o omamných, psychotropných látkach a prípravkoch v znení neskorších predpisov do I. skupiny psychotropných látok.

4)   dňa 20.06.2009 v čase o 14.00 hod. v Bratislave na Stavbárskej ulici č. 42 na chodbe druhého poschodia dobrovoľne vydal pri kontrole príslušníkom Pohotovostnej motorizovanej jednotky 5 ks papierové skladačky s obsahom neznámej hnedej práškovej látky, pričom expertízou KEÚ vyšlo najavo, že hnedý prášok v predmetných piatich skladačkách je heroín s prímesou kofeínu a pracetamolu celkovou hmotnosťou 442 mg, s priemernou koncentráciou 19,3 % hmotnostných, obsahujúcich 85 mg absolútneho heroínu, čo predstavuje množstvo predstavujúce päť jednotlivých dávok drogy, heroín je zaradený v zmysle zák NR SR č. 139/1998 Z.z. o omamných, psychotropných látkach a prípravkoch v znení neskorších predpisov do I. skupiny psychotropných látok.

5)  dňa 13.01.2010 do 05.50 hod. dňa 14.01.2010 v čase od 18.15 hod. v Bratislave na Bieloruskej ulici za zastávkou MHD vykonal vlámanie do predajného stánku chleba a pečiva a to tým spôsobom, že nezisteným predmetom rozbil sklo na výdajnom okne, následne po odstránení visiaceho zámku na mreži, ktorá sa nachádza z vnútra stánku, túto otvoril a vnikol do vnútra, kde následne odcudzil registračnú pokladňu zn. Euro 1000, svetlej farby, v ktorej sa nachádzalo 40 € na hotovosti, čím poškodenej spoločnosti XXXXX vznikla škoda odcudzením spolu vo výške 440 € a škoda poškodením okna a zámku spolu vo výške 50 €.
pretože je trestné stíhanie neprípustné proti tomu kto zomrel.

Odôvodnenie:
Vyšetrovateľ PZ Okresného riaditeľstva Policajného zboru v Bratislave II, vtedajšieho Úradu justičnej a kriminálnej polície, Odboru všeobecnej kriminality uznesením pod číslom konania XXXXX z 09.03.2007 podľa § 199 odsek 1 Trestného poriadku začal trestné stíhanie a následne uznesením zo dňa 10.03.2007 postupom podľa § 206 odsek 1 Trestného poriadku vzniesol obvinenie  XXXXX pre zločin ublíženie na zdraví spolupáchateľstvom podľa § 20 Trestného zákona k 155 ods. 1, ods. 2 písm. b) Trestného zákona na tom skutkovom základe ako je uvedené vo výroku tohto uznesenia.
 
Dňa 18.07.2008 poverený príslušník PZ vtedajšieho Odboru skráteného vyšetrovania, Úradu justičnej a kriminálnej polície OR PZ XXXXX II uznesením sp. zn. XXXXX podľa § 199 ods. 1 začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre úmyselný prečin marenie výkonu úradného rozhodnutia podľa § 348 ods. 1 písm. d) Trestného zákona na tom skutkovom základe ako je uvedené vo výroku tohto uznesenia.

Poverený príslušník PZ, vtedajšieho oddelenia skráteného vyšetrovania, OR PZ v Bratislave II uznesením sp. zn. XXXXX zo dňa 16.05.2008  podľa § 199 ods. 1 začal trestné stíhanie trestné stíhanie vo veci úmyselného prečinu nedovolená výroba omamných a psychotropných látok, jedov a prekurzorov, ich držanie a obchodovane s nimi podľa § 171 ods. 1 Trestného zákona, pričom následne uznesením zo dňa 24.09.2008 pod uvedenou spisovou značkou podľa § 206 ods. 1 Trestného poriadku vzniesol obvinenie XXXXX na tom skutkovom základe ako je uvedené vo výroku tohto uznesenia. 

Uznesením vyšetrovateľa PZ Okresného riaditeľstva Policajného zboru v Bratislave II, vtedajšieho Úradu justičnej a kriminálnej polície, Odboru všeobecnej kriminality uznesením pod číslom konania XXXXX z 20.06.2009 podľa § 199 odsek 1 Trestného poriadku začal trestné stíhanie a následne uznesením zo dňa 12.10.2009 pod tou istou spisovou značkou postupom podľa § 206 odsek 1 Trestného poriadku vzniesol obvinenie  XXXXX pre úmyselný prečin nedovolená výroba omamných a psychotropných látok, jedov a prekurzorov, ich držanie a obchodovane s nimi podľa § 171 ods. 2  Trestného zákona na tom skutkovom základe ako je uvedené vo výroku tohto uznesenia.

Poverený príslušník PZ, vtedajšieho oddelenia skráteného vyšetrovania, Úradu justičnej a kriminálnej polície OR PZ v Bratislave II uznesením sp. zn. ČVS:XXXXX zo dňa 14.01.2010  podľa § 199 ods. 1 začal trestné stíhanie trestné stíhanie vo veci úmyselného prečinu krádeže podľa § 212 ods. 2 písm. a) Trestného zákona, pričom následne uznesením zo dňa 04.11.2010 pod tou istou spisovou značkou podľa § 206 ods. 1 Trestného poriadku vzniesol obvinenie XXXXX pre uvedený trestný čin na tom skutkovom základe ako je uvedené vo výroku tohto uznesenia.

Následne uznesením vyšetrovateľa PZ, 1. oddelenia všeobecnej kriminality, Odboru justičnej polície, Úradu justičnej a kriminálnej polície Okresného riaditeľstva PZ Bratislava II vydaného dňa 24.11.2010 pod číslom konania ČVS:ORP-367/1OVK.B2-2007 boli podľa       § 21 ods. 3 Trestného poriadku (per analogiam) s poukazom na § 18 ods. 1 Trestného poriadku spojené na spoločné konanie trestné veci obvinených XXXXX a XXXXX. 

Predbežným hlásením samovraždy z Ústavu na výkon väzby v Bratislave zo dňa 17.10.2012 pod č. XXXXX bolo oznámené, že dňa 17.10.2012 v čase o 18.02 hod. v cele č. 325 IV. Nadzemné podlažie blok B oddelenia Výkonu väzby - ošetrovňa,   došlo k samovražde obvineného XXXXX, nar. XXXXX obesení. Táto skutočnosť bola neskôr potvrdená aj zabezpečeným úmrtným listom z knihy úmrtí matričného úradu Bratislava - Staré Mesto XXXXX s  vyznačeným dátumom úmrtia dňa 17.10.2012.

Následne uznesením vyšetrovateľa PZ, 1. oddelenia všeobecnej kriminality, Odboru justičnej polície, Úradu justičnej a kriminálnej polície Okresného riaditeľstva PZ Bratislava II zo dňa 07.11.2012 pod spisovou značkou ČVS:XXXXX boli postupom podľa § 21 ods. 1 Trestného poriadku (per analogiam) s poukazom na § 9 ods. 1 písm. d) Trestného poriadku vylúčené zo spoločného konania trestné veci obvineného XXXXX nar. XXXXX v Bratislave, trvale bytom Bratislava, Stavbárska 40 z trestných vecí obvineného XXXXX, na samostatné konanie, ktoré bude vedené pod ČVS:XXXXX nakoľko bolo počas vyšetrovania zistené, že obvinený XXXXX dňa 17.10.2012  zomrel.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.
	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
            S poukazom na vyššie uvedené skutočnosti spočívajúce v úmrtí obvineného XXXXX nar. XXXXX v Bratislave, je zrejmé, že jeho ďalšie stíhanie ako obvineného sa s poukazom na vyššie citované ustanovenia stalo neprípustným, na základe čoho som rozhodla tak, ako je uvedené vo výrokovej časti tohto uznesenia.      
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbora Bogdalíková
prokurátorka